**ΘΕΜΑ : «Πρόσκληση σε Διαδικτυακή Επιμορφωτική συνάντηση»**

Η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Κεντρικής Μακεδονίας στο πλαίσιο του Πιλοτικού Εκπαιδευτικού Προγράμματος: «**Αξιοποίηση του Ηλεκτρονικού Μουσικού Οργάνου EyeHarp για Μαθητές με Σπαστική Τετραπληγία ή και Εγκεφαλική Παράλυση στην Ειδική Αγωγή και τη Συμπεριληπτική Εκπαίδευση»** που θα υλοποιήσει στις σχολικές μονάδες της ΠΔΕ Κεντρικής Μακεδονίας κατά το διδακτικό έτος 2022-2023, διοργανώνει διαδικτυακή επιμορφωτική συνάντηση με θέμα:

**«Μουσική χωρίς σύνορα. EyeHarp:*Το πρώτο μουσικό όργανο που παίζεται με τα μάτια* »**

που θα πραγματοποιηθεί την **Τετάρτη 19 Οκτωβρίου 2022 και ώρα 18:30**

Η συνάντηση απευθύνεται σε εκπαιδευτικούς και γονείς των Διευθύνσεων Πρωτοβάθμιας και Δευτεροβάθμιας Εκπαίδευσης των σχολικών μονάδων της Περιφερειακής Διεύθυνσης Εκπαίδευσης Κεντρικής Μακεδονίας.

**Πρόγραμμα επιμορφωτικού σεμιναρίου**

**18:30:** Έναρξη-Χαιρετισμοί

**18:40:** Παρουσίαση του ψηφιακού μουσικού οργάνου του ΕyeHarp από τον Δρ. Ζαχαρία Βαμβακούση, δημιουργό του EyeHarp.

**19:00:** Παρουσίαση του προγράμματος για τα σχολεία και τα οφέλη της συνεκπαίδευσης από την Δρ. Μαρία Βαρσαμά, Διδάκτορα του ΤΕΕΠΗ του ΔΠΘ .

**19:15:** Παράθεση προσωπικής εμπειρίας της μαθήτριας του EyeHarp Αλεξάνδρας Κερλίδου.

**19:25:** Τοποθέτηση της τραγουδίστριας Νατάσσας Μποφίλιου.

**19:35:** Υποστήριξη του Προγράμματος και Σχολιασμός από τον Δρ. Βάιο Νταφούλη, Διδάκτορα της Ιατρικής Σχολής Α.Π.Θ., Διευθυντή της Παιδοψυχιατρικής Κλινικής του Ιπποκράτειου Νοσοκομείου Θεσσαλονίκης

**19:50:** Ερωτήσεις

***Συντονίζει η δημοσιογράφος Μαρία Σαμολαδά.***

Η ημερίδα θα μεταδοθεί διαδικτυακά στη διεύθυνση [www.webtv.kmaked.eu](http://www.webtv.kmaked.eu) και θα παραμείνει αναρτημένη στην ιστοσελίδα της Περιφερειακής Διεύθυνσης Εκπαίδευσης https://kmaked.pde.sch.gr/site/ για να είναι στη διάθεση της εκπαιδευτικής κοινότητας. Κατά τη διάρκεια της εκδήλωσης και στο σύνδεσμο σύνδεσης θα υπάρχει ηλεκτρονική φόρμα εκδήλωσης ενδιαφέροντος για το εκπαιδευτικό πρόγραμμα.